title: Kommissionens gennemførelsesforordning (EU) 2017/2177 af 22. november 2017 om adgang til servicefaciliteter og jernbanerelaterede tjenesteydelser (EØS-relevant tekst. )

text:
               23.11.2017

               DA

               Den Europæiske Unions Tidende

               L 307/1

         KOMMISSIONENS GENNEMFØRELSESFORORDNING (EU) 2017/2177
   af 22. november 2017
   om adgang til servicefaciliteter og jernbanerelaterede tjenesteydelser
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2012/34/EU om oprettelse af et fælles europæisk jernbaneområde (1), særlig artikel 13, stk. 9, og
   ud fra følgende betragtninger:

               (1)

               De grundlæggende bestemmelser i direktiv 2012/34/EU vedrørende adgang til servicefaciliteter og anvendelsen af de i disse faciliteter leverede tjenesteydelser, f.eks. bestemmelser om adgangsrettigheder, vigtigste procedureregler for behandling af ansøgninger og krav til offentliggørelse af oplysninger, gælder for alle servicefaciliteter. Ved direktiv 2012/34/EU fastsættes desuden forskellige bestemmelser for forskellige typer af tjenesteydelser, som leveres i servicefaciliteterne. Denne skelnen bør også afspejles i denne forordning.
               Under hensyntagen til formålet med og anvendelsesområdet for direktiv 2012/34/EU bør bestemmelserne om adgang til tjenesteydelser, der leveres i servicefaciliteter, kun omfatte tjenesteydelser, der er relateret til levering af jernbanetransporttjenester.

               (2)

               For at undgå, at operatører af servicefaciliteter af mindre betydning pålægges urimeligt store byrder, forekommer det at være rimeligt at give tilsynsorganer, når disse anser faciliteten for at være uden strategisk betydning for markedets funktion, mulighed for at fritage operatører af servicefaciliteter for samtlige eller visse bestemmelser i denne forordning, med undtagelse af visse bestemmelser vedrørende forpligtelsen til at offentliggøre en servicefacilitetsbeskrivelse. I tilfælde, hvor det pågældende servicefacilitetsmarked er kendetegnet ved, at en række forskellige operatører leverer sammenlignelige tjenesteydelser i konkurrence med hverandre, eller hvor et tilsynsorgan er af den opfattelse, at specifikke bestemmelser i denne forordning på negativ vis kunne indvirke på servicefacilitetsmarkedets funktion, bør tilsynsorganet have beføjelse til at indrømme sådanne fritagelser. Det kunne f.eks. være tilfældet, hvis en jernbanevirksomhed leverer tjenesteydelser til en anden jernbanevirksomhed for at bistå denne jernbanevirksomhed i fjerntliggende områder som del af et samarbejde, som er nødvendigt på grund af de økonomiske omkostninger, som ellers ville skulle afholdes.
               Tilsynsorganerne bør behandle ansøgninger om fritagelse individuelt fra sag til sag. Hvis tilsynsorganet efter en klage vedrørende adgang til en servicefacilitet eller jernbanerelateret tjenesteydelse finder, at omstændighederne har ændret sig på en sådan måde, at en tidligere indrømmet fritagelse har en negativ indvirkning på jernbanetransportmarkedet, bør tilsynsorganet tage fritagelsen op til fornyet vurdering og kan tilbagekalde fritagelsen.
               Tilsynsorganerne bør sikre, at fritagelserne anvendes konsekvent i alle medlemsstater, og de bør udarbejde fælles principper for anvendelsen af bestemmelserne vedrørende fritagelser senest på datoen for anvendelse af artikel 2. Om nødvendigt kan Kommissionen vedtage foranstaltninger, ved hvilke sådanne principper fastsættes, jf. artikel 57, stk. 8, i direktiv 2012/34/EU.
               Operatører af servicefaciliteter, som er blevet fritaget for anvendelsen af bestemmelser i denne forordning, forbliver underlagt alle andre bestemmelser vedrørende adgang til servicefaciliteter og brug af jernbanerelaterede tjenesteydelser i direktiv 2012/34/EU.

               (3)

               Ved Europa-Parlamentets og Rådets forordning (EU) 2017/352 (2) opstilles der rammer for levering af havnetjenester og fælles regler om finansiel gennemsigtighed for havne. Forordningen, ved hvilken der er fastsat nærmere procedureregler og kriterier, som operatører af servicefaciliteter og ansøgere skal følge, bør også finde anvendelse på sø- og indlandshavnefaciliteter, som er knyttet til jernbaneaktiviteter.
               Ved Europa-Parlamentets og Rådets direktiv (EU) 2016/798 (3) defineres forpligtelserne for enheden med ansvar for vedligeholdelse. Denne forordning bør ikke berøre bestemmelserne i disse retsakter.

               (4)

               Gennemsigtighed i forbindelse med betingelserne for adgang til servicefaciliteter og jernbanerelaterede tjenesteydelser og oplysninger om afgifter er en forudsætning for at give alle ansøgere adgang til servicefaciliteter og tjenesteydelser, der leveres i disse faciliteter, på et ikkediskriminerende grundlag. Skjulte rabatter, der forhandles individuelt med hver ansøger uden at følge de samme principper, ville undergrave princippet om ikkediskriminerende adgang til servicefaciliteter og jernbanerelaterede tjenesteydelser. I de oplysninger om principperne for rabatordninger, der gives i servicefacilitetsbeskrivelsen, bør der dog tages hensyn til krav om forretningshemmeligheder.

               (5)

               Direktiv 2012/34/EU indeholder krav om, at operatører af servicefaciliteter giver ikke-diskriminerende adgang til servicefaciliteter og de i disse faciliteter leverede tjenesteydelser. Direktivet finder anvendelse i tilfælde af egen levering af tjenesteydelser såvel som i tilfælde, hvor tjenesteydelserne leveres af en operatør af en servicefacilitet. Når det er nødvendigt at korrigere markedsforvridning eller uønskede udviklinger på markedet, bør tilsynsorganet være i stand til at anmode om, at operatøren af en servicefacilitet stiller faciliteten til rådighed for egen levering, forudsat at dette er juridisk og teknisk muligt og ikke bringer driftssikkerheden i fare.

               (6)

               Når det er nødvendigt at passere via private sportilslutninger for at få adgang til en servicefacilitet, skal operatøren af servicefaciliteten levere oplysninger om den private sportilslutning. Sådanne oplysninger bør gøre det muligt for ansøgeren at forstå, hvem ansøgeren skal kontakte for at ansøge om adgang til denne sportilslutning, jf. artikel 10 i direktiv 2012/34/EU.

               (7)

               Infrastrukturforvaltere bør lette indsamlingen af oplysninger om servicefaciliteter og lette den administrative byrde, der påhviler operatører af servicefaciliteter, ved at stille en skabelon til rådighed på et let tilgængeligt sted, f.eks. deres webportal. Denne skabelon bør være udarbejdet af jernbanesektoren og tilsynsorganer i samråd med operatører af servicefaciliteter. Operatører af servicefaciliteter er forpligtet til at forsyne infrastrukturforvalteren med alle relevante oplysninger, jf. artikel 31, stk. 10, i og bilag IV, punkt 6, til direktiv 2012/34/EU. Den vigtigste infrastrukturforvalter, som skal have forelagt servicefacilitetsbeskrivelsen i tilfælde af, at den infrastrukturforvalter, til hvis net den pågældende facilitet er forbundet, er fritaget fra kravet om at offentliggøre netvejledningen, bør være den, som medlemsstaten har udpeget til at deltage i det netværk, der er omhandlet i artikel 7f i direktiv 2012/34/EU.

               (8)

               Forskellige enheder kan have ansvar for at træffe afgørelse om adgangsbetingelserne for en servicefacilitet, tildele kapacitet i servicefaciliteten og levere jernbanerelaterede tjenesteydelser i faciliteten. I så tilfælde betragtes alle enheder som operatører af en servicefacilitet i henhold til direktiv 2012/34/EU. Desuden skal hver enhed opfylde kravene i denne forordning for den del, enheden er ansvarlig for. Hvis en facilitet ejes, forvaltes og drives af flere enheder, skal kun de enheder, der rent faktisk er ansvarlige for at levere oplysninger og træffe afgørelse om ansøgninger om adgang til servicefaciliteten og brug af jernbanerelaterede tjenesteydelser, betragtes som operatører af servicefaciliteten.

               (9)

               Den nuværende praksis viser, at det i mange tilfælde er ansøgere som f.eks. afsendere og speditører, der ansøger om adgang til servicefaciliteter. Imidlertid har den jernbanevirksomhed, som ansøgeren har udpeget, ofte ingen kontraktmæssige aftale med operatøren af servicefaciliteten. Det bør derfor præciseres, at ikke kun jernbanevirksomheder, men også andre ansøgere bør have ret til at ansøge om adgang til servicefaciliteter på de betingelser,der er fastsat i denne forordning, såfremt national lovgivning foreskriver denne mulighed. Operatører af sådanne servicefaciliteter bør være bundet af denne forordning, uanset om de har en kontraktmæssig aftale med en jernbanevirksomhed eller med en anden ansøger, som i henhold til national lovgivning har ret til at ansøge om kapacitet i en servicefacilitet.

               (10)

               Kanaler og kapacitet i servicefaciliteterne tildeles ofte af forskellige enheder. Det er derfor vigtigt, at disse enheder kommunikerer med hinanden for at sikre, at de planlagte kanaler og planlagte tidsvinduer i servicefaciliteterne er afstemt efter hinanden for at muliggøre gnidningsløs og effektiv togdrift. Det samme bør gælde for situationer, hvor en ansøger ansøger om jernbanerelaterede tjenesteydelser, som leveres af andre leverandører, i en servicefacilitet. For tjenesteydelser, der ikke er direkte forbundet til infrastrukturkapacitet, vil et sådant samarbejde ikke være påkrævet.

               (11)

               Udveksling af data mellem enheder, der bestiller transportydelser, jernbanevirksomheder og terminaler vedrørende sporing og lokalisering og forventet ankomst- og afgangstid bør bidrage til bedre servicekvalitet og omkostningseffektivitet i logistikkæden.

               (12)

               Kravet om at stille vejledende realtidsoplysninger til rådighed om tilgængelig kapacitet i en servicefacilitet på en fælles webportal kan opfyldes ved at levere oplysninger om, hvorvidt faciliteten er fyldt, har begrænset resterende kapacitet eller tilstrækkelig resterende kapacitet til at imødekomme enhver type ansøgning. For tjenesteydelser som f.eks. vedligeholdelse, for hvilke et køretøj skal tages ud af tjeneste i en længere periode, er det ikke sikkert, at der er behov for sådanne oplysninger. Den maksimale driftskapacitet kan være lavere end den maksimale teoretiske kapacitet. Dette skyldes, at der er behov for fornøden yderligere tid til at gøre det muligt at yde pålidelige tjenesteydelser i situationer såsom et togs forsinkede ankomst til faciliteten eller driftsforstyrrelser. Oplysningerne om kapacitet bør henvise til den disponible driftskapacitet.

               (13)

               Operatører af servicefaciliteter bør ikke forpligte ansøgere til at købe tjenesteydelser, som udbydes i en facilitet, men som ansøgeren ikke har behov for. Dette princip bør dog ikke medføre, at ansøgeren kan tvinge operatøren af en facilitet til at acceptere ansøgerens egen levering af tjenesteydelser på operatørens område, hvis operatøren tilbyder den pågældende tjenesteydelse på en måde, der er i overensstemmelse med direktiv 2012/34/EU og denne forordning.

               (14)

               Hvis en operatør af en servicefacilitet modtager en ansøgning, som er uforenelig med en anden ansøgning, eller kapaciteten allerede er tildelt, bør operatøren af faciliteten først forsøge, om det er muligt at imødekomme den yderligere ansøgning ved at foreslå et andet tidsinterval, modificere det allerede tildelte tidsinterval, hvis den berørte ansøger indvilliger heri, eller ved at træffe foranstaltninger, som gør det muligt at øge facilitetens kapacitet. Operatøren bør ikke være forpligtet til at træffe foranstaltninger som f.eks. ændring af åbningstiderne eller foranstaltninger, der kræver investeringer, for at øge facilitetens kapacitet. Hvis en ansøger imidlertid garanterer at dække investeringsomkostninger eller ekstra driftsomkostninger, bør operatøren af en servicefacilitet overveje denne mulighed.

               (15)

               Hvis koordineringsproceduren ikke har gjort det muligt at afstemme de uforenelige ansøgninger, kan operatøren af en servicefacilitet benytte prioriteringskriterier til at vælge, hvilken af ansøgningerne der skal imødekommes. Disse kriterier bør være ikkediskriminerende og gennemsigtige og offentliggøres i servicefacilitetsbeskrivelsen, som er genstand for tilsynsorganets gennemgang.

               (16)

               Udtrykket »levedygtige alternativer« omfatter forskellige elementer, herunder særlig fysiske og tekniske karakteristika såsom en facilitets beliggenhed, adgang ad vej, jernbane, vandvej eller offentlig transport, fritrumsprofil, sporenes længde og elektrificering, operationelle karakteristika såsom åbningstider, kapacitet i og rundt om faciliteten, uddannelseskrav til førere og de udbudte tjenesteydelsers omfang og type, tiltrækningskraft og konkurrenceevne såsom ruteplanlægning, forbindelser med transportformer og transporttid og økonomiske aspekter såsom indvirkningen på driftsomkostninger og de planlagte tjenesteydelsers rentabilitet.

               (17)

               Det kræver væsentlige investeringer at opføre en servicefacilitet, og jernbaners karakter af netværk sætter begrænsninger for, hvor faciliteter kan opføres, og som følge heraf kan mange servicefaciliteter ikke uden videre duplikeres. Hvis ansøgninger om adgang til en facilitet ikke kan imødekommes efter koordineringsproceduren, og faciliteten er tæt på at være overbelastet, bør tilsynsmyndigheder have mulighed for at anmode operatører af servicefaciliteter om at træffe foranstaltninger til at optimere brugen af faciliteten. Operatøren af servicefaciliteten bør udpege hensigtsmæssige foranstaltninger til at nå dette mål. Foranstaltningerne kan f.eks. omfatte finansielle sanktioner, som ansøgerne skal betale, hvis de undlader at gøre brug af tildelte adgangsrettigheder, eller en anmodning til ansøgere om at give afkald på deres adgangsrettigheder, hvis de gentagne gange og forsætligt har undladt at gøre brug af rettighederne eller har været årsag til forstyrrelser i servicefaciliteternes drift eller forstyrrelser for en anden ansøger.

               (18)

               Med henblik på at gøre bedst mulig brug af eksisterende servicefaciliteter bør servicefaciliteter, som ikke har været benyttet i mindst to på hinanden følgende år, udbydes til leasing eller leje, når en jernbanevirksomhed på grundlag af påviste behov tilkendegiver, at den har interesse i at benytte faciliteten. Enhver økonomisk enhed, der er interesseret i at drive faciliteten, bør have mulighed for at deltage i udbudsprocedurerne og afgive tilbud på at overtage driften af faciliteten. Dog er det ikke nødvendigt at iværksætte en udbudsprocedure, hvis der er en formel procedure i gang om at ophæve stedets tilegnelse til jernbaneformål, og faciliteten er ved at blive bygget om til andre formål end brug som servicefacilitet.

               (19)

               Ved denne forordning fastsættes en række nye regler for operatører af servicefaciliteter. Operatørerne har behov for tid til at tilpasse de nuværende interne procedurer med henblik på at sikre fuld opfyldelse af kravene i forordningen. Derfor bør forordningen anvendes fra den 1. juni 2019. Det betyder, at den servicefacilitetsbeskrivelse, som kræves i henhold til artikel 4, eller et link til de relevante oplysninger kun vil skulle udarbejdes og medtages for første gang i netvejledningen for den køreplan, som starter i december 2020.

               (20)

               Foranstaltningerne i denne forordning er i overensstemmelse med udtalelse fra Udvalget for det Fælles Europæiske Jernbaneområde —

         VEDTAGET DENNE FORORDNING:
   Artikel 1
   Genstand
   Ved denne forordning fastsættes de nærmere bestemmelser for proceduren og kriterierne for adgang til de tjenesteydelser, som skal leveres i de servicefaciliteter, der er anført i punkt 2, 3 og 4 i bilag II til direktiv 2012/34/EU.
   Henvisninger til ansøgere i denne forordnings bestemmelser forstås som en henvisning til jernbanevirksomheder. Hvis national lovgivning tillader andre ansøgere end jernbanevirksomheder at ansøge om adgang til servicefaciliteter og jernbanerelaterede tjenesteydelser, finder de relevante bestemmelser i denne forordning også anvendelse på disse ansøgere i overensstemmelse med national lovgivning.
   Artikel 2
   Fritagelser
   1.   Operatører af servicefaciliteter. jf. stk. 2. kan ansøge om at blive fritaget for anvendelsen af alle eller visse bestemmelser i denne forordning med undtagelse af artikel 4, stk. 2, litra a)-d) og litra m), og artikel 5.
   Operatører af servicefaciliteter, der udelukkende eksisterer for at blive anvendt af operatører af veteranjernbaner til disses egne formål, kan ansøge om at blive fritaget fra alle bestemmelser i denne forordning.
   Sådanne ansøgninger indgives til tilsynsorganet og begrundes behørigt.
   2.   Tilsynsorganer kan beslutte at fritage operatører af servicefaciliteter, der driver følgende servicefaciliteter eller leverer følgende tjenesteydelser:

               —

               servicefaciliteter eller tjenesteydelser, som ikke har strategisk betydning for jernbanemarkedets funktion, særlig når det drejer sig om servicefacilitetens udnyttelsesgrad, den type trafik og trafikmængde, som eventuelt vil kunne blive påvirket, og den type tjenesteydelser, som tilbydes i faciliteten

               —

               servicefaciliteter eller tjenesteydelser, der drives eller leveres på et konkurrencepræget marked med en række konkurrenter, som leverer sammenlignelige tjenesteydelser

               —

               servicefaciliteter eller tjenesteydelser, ved hvilke anvendelsen af denne forordning på negativ vis kunne indvirke på servicefacilitetsmarkedets funktion.

         3.   Tilsynsorganer offentliggør enhver afgørelse om at bevilge en fritagelse, jf. stk. 2, på deres websted, inden for to uger efter at de har vedtaget afgørelsen herom.
   4.   Hvis kriterierne for at bevilge en fritagelse, jf. stk. 2, ikke længere opfyldes, tilbagekalder tilsynsorganet fritagelsen.
   5.   Tilsynsorganerne udarbejder og offentliggør fælles principper for beslutningstagning for anvendelse af de kriterier, der er omhandlet i stk. 2.
   Artikel 3
   Definitioner
   I denne forordning forstås ved:
   (1)   »basistjenesteydelse«: en tjenesteydelse, der leveres i en hvilken som helst af de servicefaciliteter, som er nævnt i bilag II, punkt 2, til direktiv 2012/34/EU
   (2)   »jernbanerelateret tjenesteydelse«: en basistjenesteydelse, ekstra ydelse eller hjælpeydelse, der er nævnt i bilag II, punkt 2, 3 og 4, til direktiv 2012/34/EU
   (3)   »servicefacilitetsbeskrivelse«: et dokument, hvori der er fastlagt detaljerede oplysninger, som er nødvendige for adgang til servicefaciliteter og jernbanerelaterede tjenesteydelser
   (4)   »kapacitet i en servicefacilitet«: potentialet for at anvende en servicefacilitet og levere en tjenesteydelse i en given periode, under hensyntagen til den tid, der kræves for at få adgang til og forlade servicefaciliteten
   (5)   »koordineringsprocedure«: en procedure, hvorved operatøren af en servicefacilitet og ansøgere forsøger at finde en løsning på situationer, hvor behovene for adgang til en servicefacilitet eller jernbanerelaterede tjenesteydelser vedrører den samme kapacitet i en servicefacilitet og er uforenelige
   (6)   »forbundne servicefaciliteter«: servicefaciliteter, der er beliggende ved siden af hinanden, og ved hvilke det er nødvendigt at passere gennem en af servicefaciliteterne for at nå den anden
   (7)   »kontrollerende enhed«: et organ eller en virksomhed, der direkte eller indirekte udøver kontrol over en operatør af en servicefacilitet, og som også er aktiv(t) og har en dominerende stilling på de nationale jernbanetransportmarkeder, hvor faciliteten benyttes, eller som direkte eller indirekte udøver kontrol over en operatør af en servicefacilitet, der har en sådan stilling
   (8)   »egen levering af tjenesteydelser«: en situation, hvor en jernbanevirksomhed selv leverer en jernbanerelateret tjenesteydelse på en servicefacilitetsoperatørs område, forudsat at jernbanevirksomhedens adgang til og brug af faciliteten til egen levering af tjenesteydelser er juridisk og teknisk mulig og ikke bringer driftssikkerheden i fare, og at operatøren af servicefaciliteten tilbyder en sådan mulighed
   (9)   »omlægning«: en formel proces, hvorved en servicefacilitets formål ændres til et andet end levering af jernbanerelaterede tjenesteydelser
   (10)   »ad hoc-ansøgning«: en ansøgning om adgang til en servicefacilitet eller en jernbanerelateret tjenesteydelse, som er knyttet til en ad hoc-ansøgning om en individuel kanal, jf. artikel 48, stk. 1, i direktiv 2012/34/EU.
   (11)   »sen ansøgning«: en ansøgning om adgang til en servicefacilitet eller en jernbanerelateret tjenesteydelse, som indgives efter udløbet af en af operatøren af den pågældende facilitet fastsat frist for indgivelse af ansøgninger.
   Artikel 4
   Servicefacilitetsbeskrivelse
   1.   Operatører af servicefaciliteter udarbejder en servicefacilitetsbeskrivelse for den servicefacilitet og de tjenesteydelser, de er ansvarlige for.
   2.   Servicefacilitetsbeskrivelsen indeholder som minimum følgende oplysninger i det omfang, det kræves i henhold til denne forordning:

               a)

               listen over alle anlæg, i hvilke der leveres jernbanerelaterede tjenesteydelser, herunder oplysninger om deres beliggenhed og åbningstider

               b)

               de vigtigste kontaktoplysninger for operatøren af servicefaciliteten

               c)

               en beskrivelse af servicefacilitetens tekniske karakteristika, som f.eks. side- eller rangerspor, teknisk udstyr til pålæsning eller aflæsning, vask og vedligeholdelse og tilgængelig lagerkapacitet oplysninger om private sportilslutninger, som ikke er en del af jernbaneinfrastrukturen, men som er nødvendige for at få adgang til servicefaciliteter, som er væsentlige for leveringen af jernbanetransportydelser

               d)

               en beskrivelse af alle jernbanerelaterede tjenesteydelser, som leveres i faciliteten, og deres type (basistjenesteydelse, ekstra ydelse eller hjælpeydelse)

               e)

               mulighed for egen levering af jernbanerelaterede tjenesteydelser og betingelserne herfor

               f)

               oplysninger om procedurer for ansøgning om adgang til servicefaciliteten og/eller om tjenesteydelser, herunder frister for indgivelse af ansøgninger og frister for behandling af ansøgningerne

               g)

               for servicefaciliteter, der drives af mere end én operatør, eller hvor jernbanerelaterede tjenesteydelser leveres af mere end én operatør, angives, om der skal indgives særskilte ansøgninger om adgang til faciliteterne og tjenesteydelserne

               h)

               oplysninger om minimumsindhold og udformning af en ansøgning om adgang til servicefaciliteter og jernbanerelaterede tjenesteydelser eller en skabelon for en sådan ansøgning

               i)

               som minimum, i tilfælde af, at servicefaciliteter drives, og jernbanerelaterede tjenesteydelser leveres, af operatører, som direkte eller indirekte kontrolleres af en kontrollerende enhed, skabeloner for adgangskontrakter og almindelige betingelser

               j)

               hvis det er relevant, oplysninger om betingelser for brugen af operatørens IT-systemer, hvis ansøgere skal bruge dem, og reglerne for beskyttelse af følsomme og kommercielle data

               k)

               en beskrivelse af koordineringsproceduren og de lovgivningsmæssige foranstaltninger, der er omhandlet i artikel 10, og de prioritetskriterier, der er omhandlet i artikel 11

               l)

               oplysninger om ændringer af tekniske karakteristika og midlertidige restriktioner af servicefacilitetens kapacitet, som kan have en betydelig indvirkning på servicefacilitetens drift, herunder planlagt arbejde

               m)

               oplysninger om afgifter for adgang til servicefaciliteter og afgifter for brugen af hver af de jernbanerelaterede tjenesteydelser, som leveres i dem

               n)

               oplysninger om principperne for rabatordninger, som ansøgerne tilbydes, idet der dog tages hensyn til krav om forretningshemmeligheder.

         Artikel 5
   Offentliggørelse af servicefacilitetsbeskrivelsen
   1.   Operatører af servicefaciliteter skal uden beregning gøre servicefacilitetsbeskrivelsen offentligt tilgængelig på en af følgende måder:

               a)

               ved at offentliggøre den på deres webportal eller på en fælles webportal og give infrastrukturforvalterne et link, som skal indgå i netvejledningen

               b)

               ved at give infrastrukturforvalterne de relevante oplysninger klar til offentliggørelse, som skal indgå i netvejledningen.

         Hvis den infrastrukturforvalter, til hvis net faciliteten er forbundet, er fritaget for forpligtelsen til at offentliggøre en netvejledning i overensstemmelse med artikel 2, stk. 3 eller 4, i direktiv 2012/34/EU, giver operatøren af servicefaciliteten det relevante link eller oplysninger klar til offentliggørelse til den vigtigste infrastrukturforvalter.
   2.   Infrastrukturforvaltere angiver i netvejledningen eller på deres webportal fristen for indgivelse af oplysninger eller linket til offentliggørelse i netvejledningen med henblik på offentliggørelse af denne senest på datoen, som er omhandlet i artikel 27, stk. 4, i direktiv 2012/34/EU.
   Infrastrukturforvaltere leverer en fælles skabelon, som skal være udarbejdet af jernbanesektoren i samarbejde med tilsynsorganer senest den 30. juni 2018, og som operatører af servicefaciliteter kan bruge til at indgive oplysningerne. Skabelonen revideres og ajourføres, når det er nødvendigt.
   3.   Operatører af servicefaciliteter ajourfører servicefacilitetsbeskrivelsen i det omfang, det er nødvendigt. De underretter i tide de ansøgere, som allerede har ansøgt om adgang eller har indgået kontrakt om en eller flere tjenesteydelser i servicefaciliteten, om enhver relevant ændring i servicefacilitetsbeskrivelsen.
   4.   Hvis servicefaciliteter drives af mere end én servicefacilitetsoperatør, eller hvis tjenesteydelserne i faciliteten leveres af mere end én leverandør, koordinerer operatører eller leverandører med hinanden med henblik på at:

               a)

               gøre deres servicefacilitetsbeskrivelser tilgængelige et sted eller

               b)

               at angive alle servicefacilitetsoperatører med ansvar for at træffe afgørelser om ansøgninger om adgang til servicefaciliteter eller jernbanerelaterede tjenesteydelser, der leveres i samme servicefacilitet, i deres servicefacilitetsbeskrivelser.

         Hvis denne koordinering ikke lykkes, kan tilsynsorganet vedtage en afgørelse om at udpege en af servicefacilitetsoperatørerne til at opfylde kravet i første afsnit. Alle relevante omkostninger deles mellem alle berørte servicefacilitetsoperatører.
   5.   Den i stk. 1 og artikel 4 omhandlede forpligtelse skal opfyldes på en måde, der står i et rimeligt forhold til den pågældende servicefacilitets størrelse, tekniske karakteristika og betydning.
   Artikel 6
   Yderligere oplysninger
   1.   Tilsynsorganet kan kræve, at operatører af servicefaciliteter godtgør, hvorfor de betegner en jernbanerelateret tjenesteydelse som en basistjenesteydelse, ekstra ydelse eller hjælpeydelse.
   2.   Efter anmodning fra en ansøger leverer operatører af servicefaciliteter, der er anført i bilag II, punkt 2, litra a)-g), til direktiv 2012/34/EU, vejledende oplysninger om tilgængelig kapacitet i en servicefacilitet.
   3.   Hvor det er teknisk muligt med en rimelig økonomisk indsats, gør operatører af servicefaciliteter de oplysninger, der er omhandlet i denne artikels stk. 2, og de oplysninger, der er omhandlet i artikel 4, stk. 2, litra l), tilgængelige i realtid ved hjælp af en fælles webportal.
   Artikel 7
   Samarbejde om tildeling og anvendelse af en kapacitet i en servicefacilitet
   1.   Ansøgere indgiver deres ansøgninger om adgang til servicefaciliteter og jernbanerelaterede tjenesteydelser i overensstemmelse med de frister, operatørerne af servicefaciliteterne har fastsat. Hvis det er relevant, tager operatører af servicefaciliteter, der er nævnt i bilag II, punkt 2, til direktiv 2012/34/EU, når de fastsætter disse frister behørigt hensyn til tidsfrister og prioritetskriterier, som fastsættes af infrastrukturforvalterne til brug ved planlægningsprocessen, med henblik på at undgå uoverensstemmelser.
   2.   Operatører af servicefaciliteter, der er nævnt i bilag II, punkt 2, til direktiv 2012/34/EU, og infrastrukturforvaltere samarbejder om nødvendigt med henblik på at sikre, at tildelingen af kapacitet på infrastruktur og i servicefaciliteter stemmer overens. Forpligtelsen til at samarbejde finder også anvendelse på operatører af forbundne faciliteter. Efter anmodning kan de berørte ansøgere medvirke i dette samarbejde. Ansøgere kan også ansøge om, at enheder med ansvar for tildeling af adgang til private sportilslutninger, der er nødvendige for at få adgang til servicefaciliteter, som er væsentlige for leveringen af jernbanetransportydelser, medvirker i samarbejdet.
   Hvis en ansøger ansøger om levering af ekstra ydelser eller hjælpeydelser, der er nævnt i bilag II, punkt 3 og 4, til direktiv 2012/34/EU, og som tilbydes i faciliteten af en eller flere operatører ud over den, som er ansvarlig for at give adgang til faciliteten, kan ansøgeren ansøge om, at alle operatører af servicefaciliteter medvirker til at levere tjenesteydelserne i samarbejdet.
   Så længe den planlægningsproces, som gennemføres af infrastrukturforvalteren, er i gang, må der ikke gives afslag på ansøgninger om adgang til servicefaciliteter og jernbanerelaterede tjenesteydelser med den begrundelse, at den kanal, der er ansøgt om, endnu ikke er tildelt. Operatører af servicefaciliteter, der er nævnt i bilag II, punkt 2, til direktiv 2012/34/EU, og infrastrukturforvaltere bestræber sig dog på, at der er sammenhæng mellem deres respektive afgørelser.
   3.   Hvis det er relevant, samarbejder operatører af servicefaciliteter, infrastrukturforvaltere og ansøgere med henblik på at sikre, at togdriften fra og til servicefaciliteter er effektiv. For så vidt angår tog, der benytter jernbanegodsterminaler, herunder i sø- og indlandshavne, omfatter dette samarbejde udvekslingen af oplysninger om sporing og lokalisering af tog, og, hvis de er tilgængelige, forventet ankomst- og afgangstid i tilfælde af forsinkelser og forstyrrelser.
   4.   På anmodning fra tilsynsorganet godtgør operatører af servicefaciliteter skriftligt, at de i de seneste tre år har opfyldt kravene vedrørende samarbejde i overensstemmelse med denne artikel.
   Artikel 8
   Ansøgninger om adgang til servicefaciliteter og anvendelse af jernbanerelaterede tjenesteydelser
   1.   Ansøgninger om adgang til servicefaciliteter og anvendelse af jernbanerelaterede tjenesteydelser kan indgives af ansøgere.
   2.   Ansøgere angiver i deres ansøgninger den servicefacilitet og/eller de jernbanerelaterede tjenesteydelser, som de ansøger om adgang til. Operatører af servicefaciliteter må ikke gøre adgangen til faciliteten eller levering af jernbanerelaterede tjenesteydelser betinget af køb af andre tjenesteydelser, som ikke har at gøre med den tjenesteydelse, der ansøges om.
   3.   Operatøren af en servicefacilitet bekræfter modtagelsen af en ansøgning uden unødig forsinkelse. Når ansøgningen ikke indeholder de oplysninger, som kræves i henhold til servicefacilitetsbeskrivelsen, og som er nødvendige for at træffe en afgørelse, underretter operatøren af den pågældende servicefacilitet ansøgeren herom, og fastsætter en rimelig frist for indgivelse af de manglende oplysninger. Hvis oplysningerne ikke indgives inden for fristen, kan der gives afslag på ansøgningen.
   Artikel 9
   Svar på ansøgninger
   1.   Efter at have modtaget alle nødvendige oplysninger besvarer operatøren af en servicefacilitet ansøgningerne om adgang til og levering af tjenesteydelser i servicefaciliteter, der er nævnt i bilag II, punkt 2, til direktiv 2012/34/EU, inden for en rimelig frist fastsat af tilsynsorganet i overensstemmelse med artikel 13, stk. 4, i direktiv 2012/34/EU. Der kan fastsættes forskellige frister for forskellige typer servicefaciliteter og/eller tjenesteydelser.
   2.   Hvis operatøren af en servicefacilitet har svaret med et tilbud om adgang til servicefaciliteten, forbliver tilbuddet gyldigt i et rimeligt tidsrum, som operatøren meddeler, og med hvilket der tages hensyn til ansøgerens forretningsmæssige behov.
   3.   Tilsynsorganer fastsætter fristerne for besvarelse af ansøgninger indgivet af ansøgere, som angivet i artikel 13, stk. 4, i direktiv 2012/34/EU, forud for offentliggørelsen af den første netvejledning, med forbehold af bestemmelserne i denne gennemførelsesforordning med henblik på at sikre overensstemmelse med artikel 27, stk. 4, i direktiv 2012/34/EU.
   4.   For ad hoc-ansøgninger om adgang til servicefaciliteter og tjenesteydelser, der er nævnt i bilag II, punkt 2, litra a)-d) og litra f)-i), tager tilsynsorganer, når de fastsætter fristerne i henhold til artikel 13, stk. 4, i direktiv 2012/34/EU, hensyn til de frister, der er fastsat i artikel 48, stk. 1, i nævnte direktiv. Hvis tilsynsorganer ikke har fastsat frister for sådanne ad hoc-ansøgninger, besvarer operatøren af en servicefacilitet ansøgningen inden for de frister, der er fastsat i artikel 48, stk. 1, i direktivet.
   Hvis operatøren af en servicefacilitet har fastsat en årlig frist for indgivelse af ansøgninger om adgang til servicefaciliteter og jernbanerelaterede tjenesteydelser, der er nævnt i bilag II, punkt 2, litra a)-d) og litra f)-i), tages der med de frister for besvarelse af sene ansøgninger, som tilsynsorganet har fastsat, hensyn til de frister, infrastrukturforvaltere anvender til behandling af sådanne ansøgninger.
   For servicefaciliteter og jernbanerelaterede tjenesteydelser, der er nævnt i bilag II, punkt 2, litra e), begynder fristen, når det rullende materiels tekniske kompatibilitet med faciliteterne og udstyret er blevet vurderet og ansøgeren underrettet herom.
   5.   Operatører af servicefaciliteter, der leverer ekstra ydelser og hjælpeydelser, som er nævnt i bilag II, punkt 3 og 4, til direktiv 2012/34/EU, besvarer ansøgninger om sådanne tjenesteydelser inden for den frist, som tilsynsorganet har fastsat, eller, hvis en sådan frist ikke er fastsat, inden for en rimelig frist. Hvis en ansøger indgiver ad hoc-ansøgninger for flere jernbanerelaterede tjenesteydelser, der leveres i én servicefacilitet, og angiver, at kun samtidig tildeling af disse er brugbar, besvarer alle berørte servicefacilitetsoperatører, herunder leverandører af ekstra ydelser og hjælpeydelser, der er nævnt i bilag II, punkt 3 og 4, ansøgningerne inden for en rimelig frist, jf. stk. 4.
   For jernbanerelaterede tjenesteydelser, der er nævnt i bilag II, punkt 4, litra e), begynder fristen, når det rullende materiels tekniske kompatibilitet med faciliteterne og udstyret er blevet vurderet, og ansøgeren er underrettet herom.
   6.   Med den berørte ansøgers samtykke kan de i stk. 3, 4 og 5 nævnte frister forlænges.
   7.   Adgangsrettigheder til jernbaneinfrastruktur og jernbanerelaterede tjenesteydelser må ikke overføres til andre ansøgere.
   8.   Hvis en ansøger har til hensigt ikke at gøre brug af en adgangsrettighed til en servicefacilitet eller en jernbanerelateret tjenesteydelse, som er bevilget af operatøren af servicefaciliteten, underretter ansøgeren den berørte operatør herom uden unødig forsinkelse.
   Artikel 10
   Koordineringsprocedure
   1.   Hvis operatøren af en servicefacilitet, der er nævnt i bilag II, punkt 2, til direktiv 2012/34/EU, modtager en ansøgning om adgang til servicefaciliteten eller levering af en tjenesteydelse, der er uforenelig med en anden ansøgning eller vedrører allerede tildelt kapacitet i en servicefacilitet, forsøger operatøren gennem drøftelse og koordinering med ansøgeren at sikre, at alle ansøgninger tilgodeses bedst muligt. Denne koordinering involverer også leverandører af ekstra ydelser eller hjælpeydelser, der er anført i bilag II, stk. 3 og 4, til direktiv 2012/34/EU, hvis sådanne tjenesteydelser tilbydes i faciliteten, og en ansøger ansøger om dem. Enhver ændring af allerede tildelte adgangsrettigheder er betinget af den berørte ansøgers godkendelse.
   2.   Operatører af servicefaciliteter, der er nævnt i bilag II, punkt 2, til direktiv 2012/34/EU, må ikke give afslag på ansøgninger om adgang til deres servicefaciliteter eller levering af en tjenesteydelse eller angive levedygtige alternativer for ansøgeren, hvis den kapacitet i deres servicefaciliteter, som modsvarer ansøgerens behov, er tilgængelig eller forventes at blive tilgængelig under eller efter koordineringsproceduren.
   3.   Operatører af servicefaciliteter skal overveje forskellige muligheder for at imødekomme uforenelige ansøgninger om adgang til servicefaciliteten eller levering af tjenesteydelser i servicefaciliteten. Disse muligheder skal om nødvendigt omfatte foranstaltninger til at maksimere den tilgængelige kapacitet i faciliteten, i det omfang det ikke kræver yderligere investeringer i ressourcer eller faciliteter. Disse foranstaltninger kan omfatte:

               —

               forslag om alternativ planlægning

               —

               ændring af åbningstider eller vagtplan, hvis dette er muligt

               —

               adgang for egen levering af tjenesteydelser til faciliteten.

         4.   Ansøgere og operatører af servicefaciliteterne kan i fællesskab anmode tilsynsorganet om at deltage som observatør i koordineringsproceduren.
   5.   Hvis en ansøgning om adgang til en servicefacilitet, der er nævnt i bilag II, punkt 2, til direktiv 2012/34/EU, ikke kan imødekommes efter koordineringsproceduren, og faciliteten er tæt på at være overbelastet, kan tilsynsorganet anmode operatøren af servicefaciliteten om at træffe foranstaltninger, der gør det muligt at imødekomme yderligere ansøgninger om adgang til faciliteten. Sådanne foranstaltninger skal være gennemsigtige og ikkediskriminerende.
   Artikel 11
   Prioritetskriterier
   Operatører af servicefaciliteter kan fastsætte prioritetskriterier for at tildele kapacitet i tilfælde af uforenelige ansøgninger om adgang til servicefaciliteter og jernbanerelaterede tjenesteydelser, hvis ansøgningerne ikke kan imødekommes efter koordineringsproceduren.
   Sådanne prioritetskriterier skal være ikkediskriminerende og objektive, og de offentliggøres i servicefacilitetsbeskrivelsen, jf. artikel 4, stk. 2, litra k). I prioritetskriterierne skal der tages hensyn til formålet med og karakteren af de pågældende jernbanetransportydelser og til målet om at sikre effektiv brug af den tilgængelige kapacitet.
   I prioritetskriterierne kan der desuden tages hensyn til følgende aspekter:

               —

               eksisterende kontrakter

               —

               hensigten om og evnen til at bruge den kapacitet, der ansøges om, herunder eventuelle tidligere undladelser af at bruge hele den tildelte kapacitet eller en del heraf og grundene til undladelsen

               —

               allerede tildelte kanaler, som er knyttet til de tjenesteydelser, der ansøges om

               —

               prioritetskriterier for tildelingen af kanaler

               —

               rettidig indsendelse af ansøgninger.

         Artikel 12
   Levedygtige alternativer
   1.   Hvis en ansøgning om adgang til servicefaciliteter og jernbanerelaterede tjenesteydelser ikke kan imødekommes efter koordineringsproceduren, underretter operatøren af en servicefacilitet, der er nævnt i bilag II, punkt 2, til direktiv 2012/34/EU, den berørte ansøger og tilsynsorganet, på dettes anmodning, uden unødig forsinkelse. Medlemsstaterne kan kræve, at tilsynsorganet underrettes, selv hvis der ikke foreligger anmodning herom.
   2.   Hvis en ansøgning ikke kan imødekommes, vurderer operatøren af en servicefacilitet, der er nævnt i bilag II, punkt 2, til direktiv 2012/34/EU, og ansøgeren i fællesskab, om der findes levedygtige alternativer, som gør det muligt at drive den berørte gods- eller passagertransport på de samme eller alternative ruter på økonomisk acceptable vilkår. Ansøgeren må ikke forpligtes til at afsløre sin forretningsstrategi.
   3.   I forbindelse med stk. 2 angiver operatøren af servicefaciliteten mulige alternativer, herunder i givet fald i andre medlemsstater, på grundlag af andre servicefacilitetsbeskrivelser, oplysninger offentliggjort på en fælles webportal i overensstemmelse med artikel 5 og eventuelle oplysninger leveret af ansøgeren. Når mulige alternativer foreslås, tages der som minimum hensyn til følgende kriterier, i det omfang operatøren af servicefaciliteten kan bedømme dem.

               —

               den alternative servicefacilitets operationelle karakteristikas egnethed

               —

               den alternative servicefacilitets fysiske og tekniske karakteristikas egnethed

               —

               tydelig indvirkning på de af ansøgeren planlagte jernbanetransportydelsers tiltrækningskraft og konkurrenceevne

               —

               forventede yderligere omkostninger for ansøgeren.

         Operatøren af en servicefacilitet behandler forretningsmæssige oplysninger fra ansøgeren fortroligt.
   4.   Hvis oplysninger om det foreslåede alternativs kapacitet ikke er offentligt tilgængelige, kontrollerer ansøgeren dem.
   Ansøgeren vurderer, om brugen af det foreslåede alternativ vil gøre det muligt at drive den påtænkte transporttjeneste på økonomisk acceptable vilkår. Ansøgeren underretter operatøren af servicefaciliteten om resultatet af sin vurdering inden for en i fællesskab fastsat frist.
   5.   Ansøgeren kan anmode operatøren af servicefaciliteten om ikke at angive de levedygtige alternativer og om ikke at indlede den fælles vurdering.
   Artikel 13
   Afslag på adgang
   1.   Hvis operatøren af en servicefacilitet, der er nævnt i bilag II, punkt 2, til direktiv 2012/34/EU, og ansøgeren efter koordineringsproceduren konkluderer, at der ikke findes levedygtige alternativer, og det ikke er muligt at imødekomme ansøgningen om adgang til eller levering af en tjenesteydelse i faciliteten, kan operatøren give afslag på ansøgningen.
   Hvis operatøren af servicefaciliteten og ansøgeren ikke kan nå til enighed om et levedygtigt alternativ, kan operatøren af servicefaciliteten give afslag på ansøgningen med henvisning til de alternativer, som operatøren anser for at være levedygtige.
   Ansøgeren kan klage til tilsynsorganet, jf. artikel 13, stk. 5, i direktiv 2012/34/EU.
   2.   Hvis operatøren af servicefaciliteten og ansøgeren sammen har fastlagt levedygtige alternativer, kan operatøren af servicefaciliteten give afslag på ansøgningen.
   3.   Operatører af en servicefacilitet, jf. artikel 13, stk. 3, i direktiv 2012/34/EU, begrunder skriftligt over for ansøgeren, hvorfor ansøgningen ikke kunne imødekommes efter koordineringsproceduren, og hvorfor operatørerne på grundlag af de tilgængelige oplysninger finder, at et af de foreslåede alternativer opfylder ansøgerens krav og er levedygtigt.
   4.   En operatør af en servicefacilitet, der giver afslag på en ansøgning, godtgør over for tilsynsorganet og ansøgeren, på disses anmodning, grundene til afslaget, herunder de alternativer, der blev undersøgt, og resultatet af koordineringsproceduren.
   5.   I de tilfælde, der er omhandlet i artikel 12, stk. 5, kan operatøren af en servicefacilitet give afslag uden at overholde de krav, der er fastsat i stk. 3 og 4.
   6.   Hvis ansøgeren gentagne gange har undladt at betale for adgangsrettigheder, der allerede er tildelt og brugt, kan operatøren af servicefaciliteten anmode om finansielle garantier til at sikre, at hans legitime forventninger om fremtidige indtægter og udnyttelsen af faciliteten kan opfyldes. Oplysninger om sådanne garantier offentliggøres i servicefacilitetsbeskrivelsen.
   Artikel 14
   Klager
   Hvis ansøgeren klager til tilsynsorganet, jf. artikel 13, stk. 5, i direktiv 2013/34/EU, tager tilsynsorganet, når det vurderer virkningerne af en eventuel afgørelse, det måtte træffe om at tildele en passende del af kapaciteten til den pågældende ansøger, følgende elementer i betragtning, hvis de er relevante:

               —

               kontraktforpligtelser og forretningsmodellernes levedygtighed hos andre brugere af den berørte servicefacilitet

               —

               den samlede mængde kapacitet i en servicefacilitet, der allerede er tildelt til andre berørte brugere

               —

               investeringer, som andre berørte brugere har foretaget i faciliteten

               —

               tilgængeligheden af levedygtige alternativer til at imødekomme andre berørte brugeres behov, herunder i andre medlemsstater, når det drejer sig om international togdrift

               —

               forretningsmodellernes levedygtighed hos operatøren af servicefaciliteten

               —

               adgangsrettigheder til forbindelsesinfrastruktur.

         Artikel 15
   Ubenyttede faciliteter
   1.   Servicefaciliteter, der er nævnt i bilag II, punkt 2, til direktiv 2012/34/EU, som ikke har været benyttet i mindst to på hinanden følgende år, skal være tilgængelige for tilkendegivelse af interesse i leasing eller leje. Oplysninger om ubenyttede faciliteter offentliggøres i overensstemmelse med artikel 5.
   2.   Den periode på to år, der er nævnt i stk. 1, begynder dagen efter den dag, hvor en jernbanerelateret tjenesteydelse senest blev leveret i servicefaciliteten.
   3.   En ansøger, der er interesseret i at bruge en servicefacilitet, der er nævnt i bilag II, punkt 2, til direktiv 2012/34/EU, og som ikke har været benyttet i mindst to på hinanden følgende år, tilkendegiver skriftligt sin interesse over for operatøren af den pågældende facilitet og underretter tilsynsorganet herom. I interessetilkendegivelsen påvises den pågældende jernbanevirksomheds behov. Operatøren af servicefaciliteten kan beslutte at genoptage driften på en måde, der tilgodeser jernbanevirksomhedens påviste behov.
   4.   Hvis ejeren af en servicefacilitet ikke driver faciliteten, underretter operatøren af faciliteten ejeren om interessetilkendegivelsen inden for 10 dage fra modtagelsen af den. Ejeren af faciliteten offentliggør, at faciliteten er tilgængelig for leasing eller leje, hel eller delvis, medmindre operatøren af servicefaciliteten beslutter at genoptage driften, efter at der er tilkendegivet interesse.
   5.   Før en sådan offentliggørelse kan ejeren af servicefaciliteten give operatøren af servicefaciliteten mulighed for at fremsætte sine bemærkninger vedrørende offentliggørelsen inden for fire uger. Operatøren kan modsætte sig offentliggørelsen ved at indgive dokumenter, der beviser, at en omlægning er i gang, som blev iværksat før interessetilkendegivelsen.
   6.   Tilsynsorganet underrettes af ejeren om omlægningen og kan anmode om dokumenter fra operatøren for at vurdere troværdigheden af oplysningerne.
   Hvis vurderingen er utilfredsstillende, kræver tilsynsorganet offentliggørelse af, at driften af faciliteten kan leases eller lejes, hel eller delvis.
   7.   Uanset gældende regler for offentlige indkøb offentliggør ejeren af en servicefacilitet, der er nævnt i bilag II, punkt 2, til direktiv 2012/34/EU, på sin webportal en meddelelse om leasing eller udlejning af den pågældende servicefacilitet og oplyser dette til tilsynsorganet og den infrastrukturforvalter, til hvis net faciliteten er forbundet. Offentliggørelsen skal indeholde alle oplysninger, der er nødvendige for at gøre det muligt for virksomheder at afgive tilbud om helt eller delvist at overtage driften af faciliteten. Disse oplysninger skal navnlig omfatte:

               a)

               nærmere oplysninger om udvælgelsesproceduren, som skal være gennemsigtig og ikkediskriminerende, og ved hvilken der skal tages hensyn til målet om at sikre den mest effektive brug af facilitetens kapacitet

               b)

               udvælgelseskriterier

               c)

               de vigtigste karakteristika for servicefacilitetens tekniske udstyr

               d)

               adresse og frist for afgivelse af tilbud; fristen skal være mindst 30 dage fra offentliggørelsen af meddelelsen.

         8.   Den pågældende infrastrukturforvalter offentliggør også de i stk. 7 nævnte oplysninger på sin webportal.
   9.   Uanset gældende regler for offentlige indkøb vælger ejeren af en servicefacilitet, der er nævnt i bilag II, punkt 2, til direktiv 2012/34/EU, den vindende kandidat og fremsætter et rimeligt tilbud uden unødig forsinkelse.
   10.   Medlemsstaterne kan anvende eksisterende procedurer for myndighedskontrol over nedlæggelsen af servicefaciliteter. I dette tilfælde kan tilsynsorganet bevilge fritagelser fra anvendelsen af bestemmelserne i denne artikel.
   Artikel 16
   Revision
   Senest den 1. juni 2024 vurderer Kommissionen anvendelsen af denne forordning og reviderer den om nødvendigt på grundlag af resultatet af vurderingen.
   Artikel 17
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. juni 2019.
   Artikel 2 anvendes dog fra den 1. januar 2019.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. november 2017.

            På Kommissionens vegne

         Jean-Claude JUNCKER

            Formand

      (1)  EUT L 343 af 14.12.2012, s. 32.

      (2)  Europa-Parlamentets og Rådets forordning (EU) 2017/352 af 15. februar 2017 om opstilling af rammer for levering af havnetjenester og fælles regler om finansiel gennemsigtighed for havne (EUT L 57 af 3.3.2017, s. 1).

      (3)  Europa-Parlamentets og Rådets direktiv (EU) 2016/798 af 11. maj 2016 om jernbanesikkerhed (EUT L 138 af 26.5.2016, s. 102).


title: Kommissionens gennemførelsesforordning (EU) 2018/96 af 9. januar 2018 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Oignon doux des Cévennes« (BOB))

text:
               23.1.2018

               DA

               Den Europæiske Unions Tidende

               L 17/10

         KOMMISSIONENS GENNEMFØRELSESFORORDNING (EU) 2018/96
   af 9. januar 2018
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Oignon doux des Cévennes« (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede oprindelsesbetegnelse »Oignon doux des Cévennes«, der er registreret ved Kommissionens forordning (EF) nr. 723/2008 (2), som ændret ved Kommissionens forordning (EU) nr. 686/2013 (3).

               (2)

               Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende
                   (4).

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

         VEDTAGET DENNE FORORDNING:
   Artikel 1
   Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Oignon doux des Cévennes« (BOB), godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. januar 2018.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  Kommissionens forordning (EF) nr. 723/2008 af 25. juli 2008 om registrering af betegnelser i registret over beskyttede oprindelsesbetegnelser og geografiske betegnelser (Afuega'l Pitu (BOB), Mazapán de Toledo (BGB), Agneau de Lozère (BGB), Oignon doux des Cévennes (BOB), Butelo de Vinhais eller Bucho de Vinhais eller Chouriço de Ossos de Vinhais (BGB), Chouriça Doce de Vinhais (BGB)) (EUT L 198 af 26.7.2008, s. 28).

      (3)  Kommissionens gennemførelsesforordning (EU) nr. 686/2013 af 16. juli 2013 om godkendelse af en mindre ændring af varespecifikationen for en betegnelse, der er optaget i registret over beskyttede oprindelsesbetegnelser og beskyttede geografiske betegnelser (Oignon doux des Cévennes (BOB)) (EUT L 196 af 19.7.2013, s. 4).

      (4)  EUT C 294 af 5.9.2017, s. 8.


title: Kommissionens gennemførelsesforordning (EU) 2018/166 af 2. februar 2018 om ændring af Rådets forordning (EU) 2016/44 om restriktive foranstaltninger på baggrund af situationen i Libyen

text:
               3.2.2018

               DA

               Den Europæiske Unions Tidende

               L 31/82

         KOMMISSIONENS GENNEMFØRELSESFORORDNING (EU) 2018/166
   af 2. februar 2018
   om ændring af Rådets forordning (EU) 2016/44 om restriktive foranstaltninger på baggrund af situationen i Libyen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets afgørelse (FUSP) 2015/1333 af 31. juli 2015 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP (1),
   under henvisning til Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen og om ophævelse af forordning (EU) nr. 204/2011 (2), særlig artikel 20, litra b), og
   ud fra følgende betragtninger:

               (1)

               Bilag V til forordning (EU) 2016/44 indeholder en liste over skibe, der er udpeget af FN's sanktionskomité i henhold til punkt 11 i FN's Sikkerhedsråds resolution (UNSCR) 2146 (2014). Disse skibe er underlagt en række forbud i henhold til forordning (EU) 2016/44, herunder forbud mod at laste, transportere eller losse råolie fra Libyen og anløbe havne på Unionens område.

               (2)

               Den 26. januar 2018 forlængede De Forenede Nationers Sikkerhedsråds komité opførelsen af skibet LYNN S på listen over skibe, der er omfattet af restriktive foranstaltninger, og ændrede de dertil hørende oplysninger. Bilag V til forordning (EU) 2016/44 bør derfor ændres.

               (3)

               For at sikre, at foranstaltningerne i denne forordning er effektive, bør denne forordning træde i kraft øjeblikkeligt —

         VEDTAGET DENNE FORORDNING:
   Artikel 1
   Bilag V til Rådets forordning (EU) 2016/44 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. februar 2018.

            På Kommissionens vegne

            For formanden

            Chef for Tjenesten for Udenrigspolitiske Instrumenter

      (1)  EUT L 206 af 1.8.2015, s. 34.

      (2)  EUT L 12 af 19.1.2016, s. 1.

      BILAG
      I bilag V til Rådets forordning (EU) 2016/44 foretages følgende ændringer:
      Punktet:

                     »2.

                     Navn: Lynn S
                     opføres på listen i henhold til resolution 2146 (2014), stk. 10, litra a) og b), som ændret og modificeret ved resolution 2362 (2017), stk. 2, (forbud mod at laste, transportere eller losse; forbud mod at anløbe havne). Den 31. oktober 2017 forlængede komitéen opførelsen på listen i henhold til punkt 11 i resolution 2146, og denne opførelse er gyldig indtil den 29. januar 2018, medmindre komitéen bringer den til ophør tidligere i henhold til punkt 12 i resolution 2146. Flagstat: Saint Vincent og Grenadinerne.

                        Supplerende oplysninger

                     Opført på listen den 2. august 2017. Den Internationale Søfartsorganisation (IMO): 8706349. Den 6. oktober 2017 befandt skibet sig i libanesisk territorialfarvand, hvorfra det afsejlede mod vest.«

      affattes således:

                     »2.

                     Navn: Lynn S
                     opført på listen i henhold til resolution 2146 (2014), stk. 10, litra a) og b), som ændret og modificeret ved resolution 2362 (2017), stk. 2, (forbud mod at laste, transportere eller losse; forbud mod at anløbe havne). Den 26. januar 2018 forlængede komitéen opførelsen på listen i henhold til punkt 11 i resolution 2146 (den tidligere forlængelse var gyldig frem til den 29. januar 2018) og denne opførelse er gyldig indtil den 28. april 2018, medmindre komitéen bringer den til ophør tidligere i henhold til punkt 12 i resolution 2146. Flagstat: Saint Vincent og Grenadinerne.

                        Supplerende oplysninger

                     Opført på listen den 2. august 2017. Den Internationale Søfartsorganisation (IMO): 8706349. Den 6. oktober 2017 befandt skibet sig i libanesisk territorialfarvand, hvorfra det afsejlede mod vest.«


title: Kommissionens gennemførelsesforordning (EU) 2018/567 af 12. april 2018 om åbning og forvaltning af toldkontingenter for import af pølser og svinekød med oprindelse i Island (EØS-relevant tekst. )

text:
               13.4.2018

               DA

               Den Europæiske Unions Tidende

               L 95/11

         KOMMISSIONENS GENNEMFØRELSESFORORDNING (EU) 2018/567
   af 12. april 2018
   om åbning og forvaltning af toldkontingenter for import af pølser og svinekød med oprindelse i Island
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra a) og b), og
   ud fra følgende betragtninger:

               (1)

               Ved Kommissionens forordning (EF) nr. 759/2007 (2) fastsættes der bestemmelser om den Europæiske Unions åbning af et årligt toldkontingent på 100 ton pølser med oprindelse i Island, som fastsat i aftalen i form af brevveksling mellem Den Europæiske Union og Island og godkendt ved Rådets afgørelse 2007/138/EF (3).

               (2)

               Den Europæiske Union og Island undertegnede den 23. marts 2017 en aftale i form af brevveksling (i det følgende benævnt »den nye aftale«) om yderligere handelspræferencer for landbrugsprodukter. Den nye aftales undertegnelse på den Europæiske Unions vegne blev bemyndiget ved Rådets afgørelse (EU) 2016/2087 (4) og dens indgåelse ved Rådets afgørelse (EU) 2017/1913 (5).

               (3)

               I overensstemmelse med den nye aftales bilag V åbner Den Europæiske Union et nyt årligt toldfrit importkontingent på 500 ton svinekød med oprindelse i Island.

               (4)

               Eftersom visse bestemmelser i forordning (EF) nr. 759/2007 skal ajourføres, bør den pågældende forordning erstattes med en ny forordning, der også indeholder bestemmelser om åbning og forvaltning af det nye kontingent på 500 ton svinekød.

               (5)

               Ifølge begge aftaler er toldkontingenterne årlige, og importen bør derfor forvaltes på kalenderårsbasis.

               (6)

               Kommissionen bør forvalte toldkontingenterne på grundlag af den kronologiske orden for datoerne for antagelse af toldangivelser om overgang til fri omsætning i overensstemmelse med reglerne for forvaltning af toldkontingenter i Kommissionens gennemførelsesforordning (EU) 2015/2447 (6).

               (7)

               Ifølge den nye aftale finder bestemmelserne i dens protokol nr. 3 analogt anvendelse på produkter, der er omfattet af toldkontingentet, for så vidt angår definitionen af »produkter med oprindelsesstatus« og metoderne for administrativt samarbejde, som ændret ved afgørelse nr. 2/2005 truffet af Den Blandede Komité EF-Island (7).

               (8)

               Den nye aftale træder i kraft den 1. maj 2018. Nærværende forordning bør derfor anvendes fra samme dato.

               (9)

               For 2018 bør det nye kontingent for svinekød, der stilles til rådighed i henhold til den nye aftale, beregnes pro rata, idet der tages hensyn til datoen for dens ikrafttræden.

               (10)

               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Der åbnes hermed EU-toldkontingenter for svinekød henhørende under KN-kode 0203 og pølser henhørende under KN-kode ex 1601 med oprindelse i Island (i det følgende benævnt »toldkontingenterne«), jf. bilaget til nærværende forordning.
   Toldkontingenterne åbnes for perioden fra 1. januar til 31. december.
   Artikel 2
   Toldkontingenterne, der er fastsat i bilaget til nærværende forordning, forvaltes i overensstemmelse med artikel 49-54 i gennemførelsesforordning (EU) 2015/2447.
   Artikel 3
   Protokol nr. 3 til overenskomsten mellem Det Europæiske Økonomiske Fællesskab og Island vedrørende definitionen af begrebet »produkter med oprindelsesstatus« og metoderne for administrativt samarbejde, som ændret ved afgørelse nr. 2/2005 truffet af Den Blandede Komité EF-Island, finder analogt anvendelse på de produkter, der er opført i bilaget til nærværende forordning.
   Artikel 4
   Forordning (EF) nr. 759/2007 ophæves.
   Artikel 5
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. maj 2018.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. april 2018.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 671.

      (2)  Kommissionens forordning (EF) nr. 759/2007 af 29. juni 2007 om åbning og forvaltning af et toldkontingent for import af pølser med oprindelse i Island (EUT L 172 af 30.6.2007, s. 48).

      (3)  Rådets afgørelse 2007/138/EF af 22. februar 2007 om indgåelse af aftalen i form af brevveksling mellem Det Europæiske Fællesskab og Republikken Island om yderligere handelspræferencer for landbrugsprodukter på grundlag af artikel 19 i aftalen om Det Europæiske Økonomiske Samarbejdsområde (EUT L 61 af 28.2.2007, s. 28).

      (4)  Rådets afgørelse (EU) 2016/2087 af 14. november 2016 om undertegnelse på Den Europæiske Unions vegne af aftalen i form af brevveksling mellem Den Europæiske Union og Island om yderligere handelspræferencer for landbrugsprodukter (EUT L 324 af 30.11.2016, s. 1).

      (5)  Rådets afgørelse (EU) 2017/1913 af 9. oktober 2017 om indgåelse af aftalen i form af brevveksling mellem Den Europæiske Union og Island om yderligere handelspræferencer for landbrugsprodukter (EUT L 274 af 24.10.2017, s. 57).

      (6)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).

      (7)  Afgørelse nr. 2/2005 truffet af Den Blandede Komité EF-Island den 22. december 2005 om ændring af overenskomstens protokol nr. 3 vedrørende definitionen af begrebet »produkter med oprindelsesstatus« og om metoderne for administrativt samarbejde (EUT L 131 af 18.5.2006, s. 1).

      BILAG

                  Løbenummer

                  KN-kode

                  Beskrivelse

                  Årlig mængde
                  (i ton nettovægt)

                  Toldsats

                  09.0832

                  ex 1601 00 10
                  1601 00 91
                  ex 1601 00 99

                  Pølser

                  100

                  0

                  09.0831

                  0203

                  Svinekød, fersk, kølet eller frosset

                  Fra 1.5.2018 til 31.12.2018:
                  167
                  For hvert kalenderår fra 1.1.2019:
                  500

                  0


title: Kommissionens gennemførelsesforordning (EU) 2018/578 af 13. april 2018 om ændring af Rådets forordning (EF) nr. 2368/2002 om gennemførelse af Kimberley-processens certificeringsordning for international handel med uslebne diamanter

text:
               17.4.2018

               DA

               Den Europæiske Unions Tidende

               L 97/1

         KOMMISSIONENS GENNEMFØRELSESFORORDNING (EU) 2018/578
   af 13. april 2018
   om ændring af Rådets forordning (EF) nr. 2368/2002 om gennemførelse af Kimberley-processens certificeringsordning for international handel med uslebne diamanter
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 2368/2002 af 20. december 2002 om gennemførelse af Kimberley-processens certificeringsordning for international handel med uslebne diamanter (1), særlig artikel 20, og
   ud fra følgende betragtninger:

               (1)

               Bilag II til forordning (EF) nr. 2368/2002 indeholder en liste over deltagende parter i Kimberly-processens certificeringsordning og de kompetente myndigheder, de har udpeget.

               (2)

               Den kompetente myndigheds adresse skal ajourføres for flere af de i Kimberly-processen deltagende parter.

               (3)

               Endvidere blev der på plenarmødet i Kimberley-processen i november 2016 nået enighed om fornyet godkendelse af Venezuela som deltagende part i Kimberley-processens certificeringsordning. Denne afgørelse følger resultatet af en skriftlig procedure og tillader Venezuela at genoptage eksporten af uslebne diamanter.

               (4)

               Bilag II til forordning (EF) nr. 2368/2002 bør derfor ændres —

         VEDTAGET DENNE FORORDNING:
   Artikel 1
   Bilag II til forordning (EF) nr. 2368/2002 erstattes af teksten i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. april 2018.

            På Kommissionens vegne

            For formanden

         Federica MOGHERINI

            Næstformand

      (1)  EFT L 358 af 31.12.2002, s. 28.

      BILAG
      »
            BILAG II

               Liste over deltagende parter i Kimberley-processens certificeringsordning og de kompetente myndigheder, de har udpeget, som omhandlet i artikel 2, 3, 8, 9, 12, 17, 18, 19 og 20

                        ANGOLA

                        Ministry of Geology and Mines

                        Predio Geominas, 2o Andar C.P # 1260

                        Luanda

                        Angola

                        ARMENIEN

                        Department of Gemstones and Jewellery

                        Ministry of Trade and Economic Development

                        M. Mkrtchyan 5

                        Yerevan

                        Armenien

                        AUSTRALIEN

                        Department of Foreign Affairs and Trade

                        Trade Development Division

                        R.G. Casey Building

                        John McEwen Crescent

                        Barton ACT 0221

                        Australien

                        BANGLADESH

                        Export Promotion Bureau

                        TCB Bhaban

                        1, Karwan Bazaar

                        Dhaka

                        Bangladesh

                        HVIDERUSLAND

                        Ministry of Finance

                        Department for Precious Metals and Precious Stones

                        Sovetskaja Str, 7

                        220010 Minsk

                        Republikken Hviderusland

                        BOTSWANA

                        Ministry of Minerals, Green Technology and Energy Security (MMGE)

                        Fairgrounds Office Park, Plot No. 50676 Block C

                        P/Bag 0018

                        Gaborone

                        Botswana

                        BRASILIEN

                        Ministry of Mines and Energy

                        Esplanada dos Ministérios, Bloco ‘U’, 4o andar

                        70065, 900 Brasilia, DF

                        Brasilien

                        CAMBODJA

                        Ministry of Commerce

                        Lot 19-61, MOC Road (113 Road), Phum Teuk Thla, Sangkat Teuk Thla

                        Khan Sen Sok, Phnom Penh

                        Cambodja

                        CAMEROUN

                        National Permanent Secretariat for the Kimberley Process

                        Ministry of Mines, Industry and Technological Development

                        Intek Building, 6th floor,

                        Narvik Street

                        BP 35601 Yaounde

                        Cameroun

                        CANADA

                        International:

                        Global Affairs Canada Natural Resources and Governance Division (MES) 125 Sussex Drive Ottawa, Ontario K1A 0G2

                        Canada

                        For generelle forespørgsler til Natural Resources Canada:

                        Kimberley Process Office

                        Lands and Minerals Sector Natural Resources Canada (NRCan)

                        580 Booth Street, 10th floor

                        Ottawa, Ontario

                        Canada K1A 0E4

                        DEN CENTRALAFRIKANSKE REPUBLIK

                        Secrétariat permanent du processus de Kimberley

                        BP: 26 Bangui

                        Den Centralafrikanske Republik

                        FOLKEREPUBLIKKEN KINA

                        Department of Inspection and Quarantine Clearance

                        General Administration of Quality Supervision, Inspection and Quarantine (AQSIQ)

                        9 Madian East Road

                        Haidian District, Beijing 100088

                        Folkerepublikken Kina

                        ELFENBENSKYSTEN

                        Ministère de l'Industrie et des Mines

                        Secrétariat Permanent de la Représentation en Côte d'Ivoire du Processus de Kimberley (SPRPK-CI)

                        Abidjan-Plateau, Immeuble les Harmonies II

                        Abidjan

                        Elfenbenskysten

                        Folkerepublikken Kinas særlige administrative område HONGKONG

                        Department of Trade and Industry

                        Hong Kong Special Administrative Region

                        People's Republic of China

                        Room 703, Trade and Industry Tower

                        700 Nathan Road

                        Kowloon

                        Hongkong

                        Kina

                        Den Demokratiske Republik CONGO

                        Centre d'Expertise, d'Evaluation et de Certification des Substances Minérales Précieuses et Semi-précieuses (CEEC)

                        3989, av des cliniques

                        Kinshasa/Gombe

                        Den Demokratiske Republik Congo

                        Republikken CONGO

                        Bureau d'Expertise, d'Evaluation et de Certification des Substances Minérales Précieuses (BEEC)

                        BP 2787

                        Brazzaville

                        Republikken Congo

                        DEN EUROPÆISKE UNION

                        European Commission

                        Service for Foreign Policy Instruments

                        Office EEAS 03/330

                        B-1049 Bruxelles/Brussel

                        Belgien

                        GHANA

                        Ministry of Lands and Natural Resources

                        Accra P.O. Box M 212

                        Ghana

                        GUINEA

                        Ministry of Mines and Geology

                        Boulevard du Commerce – BP 295

                        Quartier Almamya/Commune de Kaloum

                        Conakry

                        Guniea

                        GUYANA

                        Geology and Mines Commission

                        P O Box 1028

                        Upper Brickdam

                        Stabroek

                        Georgetown

                        Guyana

                        INDIEN

                        Government of India, Ministry of Commerce & Industry

                        Udyog Bhawan

                        New Delhi 110 011

                        Indien

                        INDONESIEN

                        Directorate of Export and Import Facility, Ministry of Trade M. I. Ridwan Rais Road, No. 5 Blok I Iantai 4

                        Jakarta Pusat Kotak Pos. 10110

                        Jakarta

                        Indonesien

                        ISRAEL

                        Ministry of Economy and Industry Office of the Diamond Controller

                        3 Jabotinsky Road

                        Ramat Gan 52520

                        Israel

                        JAPAN

                        United Nations Policy Division

                        Foreign Policy Bureau

                        Ministry of Foreign Affairs

                        2-2-1 Kasumigaseki, Chiyoda-ku

                        100-8919 Tokyo

                        Japan

                        KASAKHSTAN

                        Ministry for Investments and Development of the Republic of Kazakhstan

                        Committee for Technical Regulation and Metrology

                        11, Mangilik el street

                        Astana

                        Republikken Kasakhstan

                        Republikken KOREA

                        Ministry of Foreign Affairs

                        United Nations Division 60 Sajik-ro 8-gil

                        Jongno-gu

                        Seoul 03172

                        Korea

                        Den Demokratiske Folkerepublik LAOS

                        Department of Import and Export

                        Ministry of Industry and Commerce

                        Phonxay road, Saisettha District

                        Vientiane, Lao PDR

                        P.O Box: 4107

                        Laos

                        LIBANON

                        Ministry of Economy and Trade

                        Lazariah Building

                        Down Town

                        Beirut

                        Libanon

                        LESOTHO

                        Department of Mines

                        Ministry of Mining

                        Corner Constitution and Parliament Road

                        P.O. Box 750

                        Maseru 100

                        Lesotho

                        LIBERIA

                        Government Diamond Office

                        Ministry of Lands, Mines and Energy

                        Capitol Hill

                        P.O. Box 10-9024

                        1000 Monrovia 10

                        Liberia

                        MALAYSIA

                        Ministry of International Trade and Industry

                        MITI Tower,

                        No.7, Jalan Sultan Haji Ahmad Shah 50480 Kuala Lumpur

                        Malaysia

                        MALI

                        Ministère des Mines

                        Bureau d'Expertise d'Evaluation et de Certification des Diamants Bruts

                        Cité administrative, batiman no. 3, 3eme étage

                        Bamako

                        Republikken Mali

                        MAURITIUS

                        Import Division

                        Ministry of Industry, Commerce & Consumer Protection 4th Floor, Anglo Mauritius Building

                        Intendance Street

                        Port Louis

                        Mauritius

                        MEXICO

                        Directorate-General for International Trade in Goods 296 Paseo de la Reforma Avenue, 23th Floor

                        Mexico City, D.F. 06600

                        Mexico

                        NAMIBIA

                        The Government of Republic of Namibia Ministry of Mines and Energy

                        Directorate of Diamond Affairs Private Bag 13297

                        1st Aviation Road (Eros Airport)

                        Windhoek

                        Namibia

                        NEW ZEALAND

                        Middle East and Africa Division

                        Ministry of Foreign Affairs and Trade

                        Private Bag 18 901

                        Wellington

                        New Zealand

                        NORGE

                        Ministry of Foreign Affairs

                        Legal Department

                        Box 8114 Dep

                        0032 Oslo, Norge

                        PANAMA

                        National Customs Authority

                        Panama City, Curundu, Dulcidio Gonzalez Avenue, building # 1009

                        Republikken Panama

                        DEN RUSSISKE FØDERATION

                        International:

                        Ministry of Finance

                        9, Ilyinka Street

                        109097 Moscow

                        Rusland

                        Import and Export Authority:

                        Gokhran of Russia

                        14, 1812 Goda St.

                        121170 Moscow

                        Rusland

                        SIERRA LEONE

                        Ministry of Mines and Mineral Resources

                        The Permanent Secretary

                        Youyi Building

                        Brookfields

                        Freetown

                        Sierra Leone

                        SINGAPORE

                        Ministry of Trade and Industry

                        100 High Street

                        #09-01, The Treasury

                        Singapore 179434

                        SYDAFRIKA

                        South African Diamond and Precious Metals Regulator

                        SA Diamond Centre

                        251 Fox Street

                        Johannesburg 2000

                        Sydafrika

                        SRI LANKA

                        National Gem and Jewellery Authority

                        25, Galleface Terrace

                        Post Code 00300

                        Colombo 03

                        Sri Lanka

                        SWAZILAND

                        Office for the Commissioner of Mines

                        Geological Surveys, Minerals and Mines Departments, Third Floor Lilunga Building (West Wing),Somhlolo Road, Mbabane

                        Swaziland

                        SCHWEIZ

                        State Secretariat for Economic Affairs (SECO)

                        Sanctions Unit

                        Holzikofenweg 36

                        CH-3003 Berne/Schweiz

                        TAIWAN, PENGHU, KINMEN OG MATSU, SÆRSKILT TOLDOMRÅDE

                        Office for the Commissioner of Mines Ministry of Natural Resources and Energy

                        Bureau of Foreign Trade

                        Ministry of Economic Affairs

                        1, Hu Kou Street

                        Taipei, 100

                        Taiwan

                        TANZANIA

                        Commission for Minerals

                        Ministry of Energy and Minerals

                        Kikuyu Avenue, P.O BOX

                        422, 40744 Dodoma

                        Tanzania

                        THAILAND

                        Department of Foreign Trade

                        Ministry of Commerce

                        563 Nonthaburi Road

                        Muang District, Nonthaburi 11000

                        Thailand

                        TOGO

                        The Ministry of Mines and Energy

                        Head Office of Mines and Geology

                        6, Avenue Sarakawa

                        B.P. 356

                        Lomé

                        Togo

                        TYRKIET

                        Foreign Exchange Department

                        Undersecretariat of Treasury

                        T.C. Bașbakanlık Hazine

                        Müsteșarlığı İnönü Bulvarı No 36

                        06510 Emek, Ankara

                        Tyrkiet

                        Import and Export Authority:

                        Istanbul Gold Exchange/Borsa Istanbul Precious Metals and Diamond

                        Market (BIST)

                        Borsa İstanbul, Resitpasa Mahallesi,

                        Borsa İstanbul Caddesi No 4

                        Sariyer, 34467, Istanbul

                        Tyrkiet

                        UKRAINE

                        Ministry of Finance

                        State Gemological Centre

                        Degtyarivska St. 38-44

                        Kiev 04119

                        Ukraine

                        DE FORENEDE ARABISKE EMIRATER

                        U.A.E. Kimberley Process Office

                        Dubai Multi Commodities Centre

                        Dubai Airport Free Zone

                        Emirates Security Building

                        Block B, 2nd Floor, Office # 20

                        P.O. Box 48800

                        Dubai

                        De Forenede Arabiske Emirater

                        USA

                        United States Kimberley Process Authority

                        U.S. Department of State

                        Bureau of Economic and Business Affairs

                        2201 C Street, NW

                        Washington DC 20520, USA

                        VENEZUELA

                        Central Bank of Venezuela

                        36 Av. Urdaneta, Caracas, Capital District

                        Caracas

                        ZIP Code 1010

                        Venezuela

                        VIETNAM

                        Ministry of Industry and Trade

                        Agency of Foreign Trade 54 Hai Ba Trung

                        Hoan Kiem

                        Hanoi

                        Vietnam

                        ZIMBABWE

                        Principal Minerals Development Office

                        Ministry of Mines and Mining Development

                        6th Floor, ZIMRE Centre

                        Cnr L.Takawira St/ K. Nkrumah Ave.

                        Harare

                        Zimbabwe

                  «


title: Kommissionens gennemførelsesforordning (EU) 2018/878 af 18. juni 2018 om vedtagelse af listen over medlemsstater eller dele af medlemsstaternes områder, der overholder kategoriseringsreglerne i artikel 2, stk. 2 og 3, i delegeret forordning (EU) 2018/772 for så vidt angår anvendelsen af forebyggende sundhedsmæssige foranstaltninger til bekæmpelse af Echinococcus multilocularis-infektion hos hunde (EØS-relevant tekst.)

text:
               19.6.2018

               DA

               Den Europæiske Unions Tidende

               L 155/1

         KOMMISSIONENS GENNEMFØRELSESFORORDNING (EU) 2018/878
   af 18. juni 2018
   om vedtagelse af listen over medlemsstater eller dele af medlemsstaternes områder, der overholder kategoriseringsreglerne i artikel 2, stk. 2 og 3, i delegeret forordning (EU) 2018/772 for så vidt angår anvendelsen af forebyggende sundhedsmæssige foranstaltninger til bekæmpelse af Echinococcus multilocularis-infektion hos hunde
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   Europa-Parlamentets og Rådets forordning (EU) nr. 576/2013 af 12. juni 2013 om ikke-kommerciel flytning af selskabsdyr og om ophævelse af forordning (EF) nr. 998/2003 (1), særlig artikel 20, og
   ud fra følgende betragtninger:

               (1)

               Ved forordning (EU) nr. 576/2013 fastsættes regler for ikke-kommerciel flytning af hunde, katte og fritter til medlemsstaterne. Ved artikel 19 fastsættes navnlig forebyggende sundhedsmæssige foranstaltninger til bekæmpelse af andre sygdomme eller infektioner end rabies, der vil kunne spredes ved flytning af disse dyr.

               (2)

               Artikel 19 i forordning (EU) nr. 576/2013 giver også beføjelser til vedtagelsen af regler for kategorisering af medlemsstater og dele heraf overensstemmelse med deres dyresundhedsstatus og deres overvågnings- og rapporteringssystemer hvad angår visse andre sygdomme eller infektioner end rabies. Medlemsstater og dele heraf, der overholder disse kategoriseringsregler, kan opføres på en liste, der vedtages i henhold til forordningens artikel 20.

               (3)

               I medfør af artikel 19, stk. 1, i forordning (EU) nr. 576/2013 har Kommissionen vedtaget delegeret forordning (EU) 2018/772 (2), hvorved anvendelse af forebyggende sundhedsmæssige foranstaltninger til bekæmpelse af Echinococcus multilocularis-infektioner hos hunde godkendes, hvori der fastsættes bestemmelser om kategoriseringen af medlemsstater eller dele heraf med hensyn til infektionen, og hvori det fastsættes, hvilke betingelser medlemsstaterne skal opfylde for fortsat at være berettigede til at anvende de forebyggende sundhedsmæssige foranstaltninger.

               (4)

               Kategoriseringsreglerne i delegeret forordning (EU) 2018/772 omfatter også de betingelser, som medlemsstaterne skal opfylde for at dokumentere enten, at der ikke forekommer vildtlevende røde ræve ikke forekommer på deres område eller, hvis vildtlevende endelige værtsdyr, der vil kunne være bærere af Echinococcus multilocularis-parasitten, forekommer på hele eller dele af deres område, at der ikke har været registreret nogen tilfælde af Echinococcus multilocularis-infektion i de pågældende dyr. Medlemsstater eller dele deraf, der er opført på listen i henhold til artikel 20 i forordning (EU) nr. 576/2013 som områder, der opfylder de omhandlede kategoriseringsregler, er berettigede til at anvende de forebyggende sundhedsmæssige foranstaltninger, der er fastsat i delegeret forordning (EU) 2018/772.

               (5)

               Delegeret forordning (EU) 2018/772 skal erstatte Kommissionens delegerede forordning (EU) nr. 1152/2011 (3), der indeholder bestemmelser om lignende forebyggende sundhedsmæssige foranstaltninger til bekæmpelse af Echinococcus multilocularis-infektion hos hunde, og hvori Finland, Irland, Malta og Det Forenede Kongerige er opført som medlemsstater, der har godkendelse til at anvende disse foranstaltninger. Finland, Irland, Malta og Det Forenede Kongerige er fortsat berettigede til at anvende de forebyggende sundhedsmæssige foranstaltninger i overensstemmelse med de betingelser, der er fastlagt i delegeret forordning (EU) nr. 1152/2011, da de løbende har dokumenteret, at Echinococcus multilocularis-parasitten ikke forekommer i deres vildtlevende endelige værtspopulationer, eller, for Maltas vedkommende, har dokumenteret, at der ikke forekommer en egnet vildtlevende værtspopulation på øen, og at Echinococcus multilocularis-parasitten aldrig er blevet registreret i indenlandske endelige værtsdyr.

               (6)

               Vildtlevende røde ræve beskrives som en art, der ikke forekommer noget sted i Malta, ifølge Den Internationale Naturværnsunion. På grundlag af dette og på grundlag af den i betragtning 5 nævnte dokumentation anses Malta for at overholde kategoriseringsreglerne i artikel 2, stk. 2, i delegeret forordning (EU) 2018/772 for hele landets område. Malta bør derfor opføres på listen over lande, der overholder kategoriseringsreglerne for hele sit område.

               (7)

               En vildtlevende endelig værtspopulation, der vil kunne være bærer af Echinococcus multilocularis-parasitten, dvs. en population af røde ræve, findes i hele Finland, Irland og Det Forenede Kongerige. Siden den 1. januar 2012 har alle tre medlemsstater gennemført patogenspecifikke overvågningsprogrammer for deres populationer af røde ræve i overensstemmelse med kravene i delegeret forordning (EU) nr. 1152/2011, og der er i ingen tilfælde registreret forekomst af Echinococcus multilocularis-infektion i disse populationer. Det er obligatorisk at indberette enhver forekomst af infektionen i henhold til national lovgivning. Finland, Irland og Det Forenede Kongerige anses derfor for at overholde kategoriseringsreglerne i artikel 2, stk. 3, i delegeret forordning (EU) 2018/772 for hele deres område. Finland, Irland og Det Forenede Kongerige bør derfor opføres på listen over lande, der overholder kategoriseringsreglerne for hele deres område.

               (8)

               Ved delegeret forordning (EU) 2018/772 fastsættes det, at delegeret forordning (EU) nr. 1152/2011 ophæves med virkning fra den 1. juli 2018. For at undgå huller i anvendelsen af forebyggende sundhedsmæssige foranstaltninger for så vidt angår hunde, der føres ind i Finland, Irland, Malta og Det Forenede Kongerige, bør nærværende forordning træde i kraft dagen efter offentliggørelsen i Den Europæiske Unionens Tidende og bør anvendes fra den 1. juli 2018.

               (9)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Listen over medlemsstater, der for hele deres område overholder kategoriseringsreglerne i artikel 2, stk. 2, i delegeret forordning (EU) 2018/772 er opført i del 1 i bilaget til nærværende forordning.
   Artikel 2
   Listen over medlemsstater eller dele heraf, der overholder reglerne for kategorisering i artikel 2, stk. 3, i delegeret forordning (EU) 2018/772, er opført i del 2 i bilaget til nærværende forordning.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. juli 2018.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. juni 2018.

            På Kommissionens vegne

         Jean-Claude JUNCKER

            Formand

      (1)  EUT L 178 af 28.6.2013, s. 1.

      (2)  Kommissionens delegerede forordning (EU) 2018/772 af 21. november 2017 om supplerende regler til Europa-Parlamentets og Rådets forordning (EU) nr. 576/2013 for så vidt angår forebyggende sundhedsmæssige foranstaltninger til bekæmpelse af Echinococcus multilocularis-infektioner hos hunde og om ophævelse af delegeret forordning (EU) nr. 1152/2011 (EUT L 130 af 28.5.2018, s. 1).

      (3)  Kommissionens delegerede forordning (EU) nr. 1152/2011 af 14. juli 2011 om supplering af Europa-Parlamentets og Rådets forordning (EF) nr. 998/2003 for så vidt angår forebyggende sundhedsmæssige foranstaltninger til bekæmpelse af Echinococcus multilocularis-infektioner hos hunde (EUT L 296 af 15.11.2011, s. 6).

      BILAG
      DEL 1
      Liste over medlemsstater, der for hele deres område overholder kategoriseringsreglerne i artikel 2, stk. 2, i delegeret forordning (EU) 2018/772

                  ISO-landekode

                  Medlemsstat

                  MT

                  MALTA

            DEL 2
      Liste over medlemsstater eller dele heraf, der overholder reglerne for kategorisering i artikel 2, stk. 3, i delegeret forordning (EU) 2018/772

                  ISO-landekode

                  Medlemsstat

                  Hele/dele af område

                  FI

                  FINLAND

                  Hele området

                  GB

                  DET FORENEDE KONGERIGE

                  Hele området

                  IE

                  IRLAND

                  Hele området


title: Kommissionens gennemførelsesforordning (EU) 2018/979 af 11. juli 2018 om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak

text:
               12.7.2018

               DA

               Den Europæiske Unions Tidende

               L 176/7

         KOMMISSIONENS GENNEMFØRELSESFORORDNING (EU) 2018/979
   af 11. juli 2018
   om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1210/2003 af 7. juli 2003 om visse specifikke restriktioner i de økonomiske og finansielle forbindelser med Irak og om ophævelse af Rådets forordning (EF) nr. 2465/96 (1), særlig artikel 11, litra b), og
   ud fra følgende betragtninger:

               (1)

               Bilag III til forordning (EF) nr. 1210/2003 indeholder en liste over den tidligere irakiske regerings offentlige instanser, virksomheder og institutioner og fysiske og juridiske personer, organer og sammenslutninger, der er omfattet af indefrysningen af pengemidler og økonomiske ressourcer, som den 22. maj 2003 var placeret uden for Irak, i henhold til nævnte forordning.

               (2)

               Den 5. juli 2018 besluttede Sanktionskomitéen under FN's Sikkerhedsråd at fjerne et punkt fra listen over personer eller sammenslutninger, der er omfattet af indefrysningen af pengemidler og økonomiske ressourcer.

               (3)

               Bilag III til forordning (EF) nr. 1210/2003 bør derfor ændres —

         VEDTAGET DENNE FORORDNING:
   Artikel 1
   Bilag III til forordning (EF) nr. 1210/2003 ændres som angivet i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. juli 2018.

            På Kommissionens vegne

            For formanden

            Chef for Tjenesten for Udenrigspolitiske Instrumenter

      (1)  EUT L 169 af 8.7.2003, s. 6.

      BILAG
      I bilag III til forordning (EF) nr. 1210/2003 udgår følgende punkt:

                     »44)

                     GENERAL ESTABLISHMENT FOR GRAIN TRADING (alias a) GRAIN BOARD OF IRAK; b) STATE ORGANIZATION OF GRAIN). Adresser: a) P.O. Box 329, Bab Al Mouadham-Midan, Baghdad, Irak; b) P.O. Box 2261, Allque, Irkheta, Karada Al-Shakira, Baghdad.«